09/1. kd Euroopa Liidu Teataja 309 31998D0527 L 234/39 EUROOPA ÜHENDUSTE TEATAJA 21.8.1998 KOMISJONI OTSUS, 24. juuli 1998, käibemaksupettuste käsitlemise kohta rahvamajanduse arvepidamises (erinevused teoreetilise käibemaksulaekumise ja tegeliku käibemaksulaekumise vahel) (teatavaks tehtud numbri K(1998) 2202 all) (EMPs kohaldatav tekst) (98/527[/EÜ, Euratom) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Aatomienergiaühenduse asutamislepingut, võttes arvesse nõukogu 13. veebruari 1989. aasta direktiivi 89/130J/EMÜ, Euratom rahvamajanduse kogutoodangu turuhin- dadesse arvutamise ühtlustamise kohta, (*) eriti selle artiklit 1, ning arvestades, et: komisjoni 22. veebruari 1994. aasta otsus 94/168/EÜ, Euratom nõukogu direktiivi 89/130JEMÜ, Euratom (rahvamajanduse kogutoodangu turuhindadesse arvutamise ühtlustamise kohta) rakendamiseks võetavate meetmete kohta (2) on eelkõige seotud maksudest kõrvalehoidumisega, kuid selles ei kirjeldata üheselt, kuidas tuleks käsitleda käibemaksu tasumisest kõrvalehoidumist; seetõttu on asjakohane kirjeldada, kuidas sellist kõrvalehoidumist peaks käsitlema; oma SKT ja RKT hinnangute ammendavuse tagamiseks vastavalt direktiivile 89/130/JEMÜ, Euratom tuleb liikmesriikidel neid hin- nanguid kohandada, et võtta arvesse käibemaksu tasumisest kõr- valehoidumine; kohandamine on seotud teoreetilise käibemaksulaekumise ja tege- liku käibemaksulaekumise erinevuse selle komponendiga, mida käsitletakse ostja osaluseta kõrvalehoidumisena; käesolevas otsuses sätestatud meetmed on direktiivi 89/130/EMÜ, Euratom artikli 6 alusel asutatud komitee arvamusega kooskõlas, ON VASTU VÕTNUD KÄESOLEVA OTSUSE: Artikkel 1 Liikmesriigid arvutavad ostja osaluseta käibemaksu tasumisest kõrvalehoidumise, kohaldades käesoleva otsuse lisas sätestatud meetodeid. Eespool nimetatud arvutuse tegemiseks määravad liikmesriigid kindlaks = teoreetilise käibemaksulaekumise ja tegeliku käibemaksulaekumise ning arvutavad kahe summa vahelise erinevuse, kasutades järgmist valemit: Ostja osaluseta kõrvalehoidumine= teoreetiline käibemaksulaekumine miinus tegelik käibemaksulae- kumine miinus ajanihe miinus maksejõuetus miinus saamata jäänud laekumine (ostja osalusega kõrvalehoidumine) Liikmesriigid kohandavad vajaduse korral käibemaksu summat, mis sisaldub vastavalt direktiivile 89/130JEMÜ, Euratom tehtud SKT ja RKT hinnangutes, lisades sellele eespool oleva valemi abil arvutatud ostja osaluseta kõrvalehoidumise väärtuse. Artikkel 2 Artiklis 1 kirjeldatud kohanduse tegemiseks võivad liikmesriigid kohaldada artikli 1 esimeses lõigus kirjeldatud meetodiga samaväärset meetodit, mis annab võrreldavad tulemused. (1) EÜTL 49, 21.2.1989, lk 26. 2) EÜTL77, 19.3.1994, lk 51.